
Z A P I S N I K 
s 10. sjednice Vijeća Mjesnog odbora Utrine, održane dana 16. veljače 2022. 
u objektu Mjesnog odbora Utrine u Zagrebu, Barčev trg 16, s početkom u 18:00 sati 
 
 
NAZOČNI ČLANOVI VIJEĆA: 
Aleksandra Čar, Milan Božić, Ivana Gucek, Milan Knežević, Dario Laštre, Marija Luić, Tajna Pavlović-Stojić, Domagoj Ružak i Ivan Vranković 
 
 
OSTALI NAZOČNI: 
 
I.K. 
 
Predsjedava Ivana Gucek, predsjednica Vijeća. 
 
Zapisnik vodi: Ivana Gucek. 
 
 Predsjednica konstatira da je na početku sjednice nazočno 9 od ukupno 9 članova Vijeća, što znači da Vijeće može pravovaljano odlučivati te otvara sjednicu. 
 
Vijeće s 8 glasova ZA i 1 koji nije glasao prihvaća tekst Zapisnika s 9. sjednice Vijeća, 
održane 17. siječnja 2022.  
 
 
Vijeće JEDNOGLASNO utvrđuje 
 
D N E V N I   R E D 
 
 
1. Financijski plan Mjesnog odbora Utrine za 2022., zaključak-donosi se  
2. Plan malih komunalnih akcija Mjesnog odbora Utrine za 2022., zaključak-donosi se  
3. Asfalterski program za 2022., zaključak-donosi se  
4. Uspostava vertikalne i horizontalne signalizacije u Marjanovićevom prilazu,  zaključakdonosi se   
5. Upit građana Slavka Zajovića, zaključak-donosi se  
6. Upit građana Siniše Tišme, zaključak-donosi se 
7. Upit građanke Blanke Žerjav, zaključak-donosi se 
8. Upit građanke Anthee Štor, zaključak-donosi se 
9. Dobivanje dozvole od HEP-a za oslikavanje trafo stanice, zaključak-donosi se 
10. Zahtjev za korištenje prostora MO Utrine za potrebe Hrvatske demokratske zajednice,   zaključak-donosi se 
11. Upit građanke Milke Duvančić, zaključak-donosi se 
12. Pitanja, prijedlozi i obavijesti. 
 
 
     Ad 1. Financijski plan Mjesnog odbora Utrine za 2022.
             
Članovi Vijeća primili su pisani materijal uz poziv. 
 
[bookmark: _GoBack]Vijeće JEDNOGLASNO donosi: 
  
FINANCIJSKI PLAN
Mjesnog Odbora Utrine
za 2022.

Članak 1.
Financijski plan Mjesnog odbora Utrine za 2022. (dalje u tekstu: Plan) sastoji se od:

PRIHODA:										1.008.400,00
RASHODA:										1.008.400,00
	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.008.400,00

	6711
	PRIHODI ZA FINANCIRANJE RASHODA POSLOVANJA
	1.008.400,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.008.400,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	892.000,00

	 
	ODRŽAVANJE JAVNIH ZELENIH POVRŠINA
	317.000,00

	 
	ODRŽAVANJE NERAZVRSTANIH CESTA
	575.000,00

	3291
	NAKNADE ČLANOVIMA VIJEĆA MJESNOG ODBORA
	108.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	8.400,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.


Članak 4.
Plan će biti objavljen na oglasnoj ploči u sjedištu Mjesnog odbora.


 
Ad 2. Plan malih komunalnih akcija Mjesnog odbora Utrine za 2022.
 
Članovi Vijeća primili su pisani materijal uz poziv. 
 
Vijeće JEDNOGLASNO donosi: 
 
Plan malih komunalnih akcija
Mjesnog odbora Utrine u 2022.



	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Utrine (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.


	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


	3. Planirana sredstva za financiranje ovog plana u iznosu od ukupno 892,000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	317.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	575.000,00

	Ukupno
	892.000,00




	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 180.185 m² uređenih javnih zelenih površina na području Mjesnog odbora.


	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 71.919 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 402.500,00 kuna za asfalterski program i
	- 30 % ili 172.500,00 kuna za ostale poslove redovnog održavanja.


	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Novi Zagreb - istok u 2022.

  
 
Ad 3. Asfalterski program za 2022. 
 
Članove Vijeća usmeno obavještava predsjednica Vijeća. 
 
Vijeće JEDNOGLASNO donosi: 
 
Z A K LJ U Č A K
                                          o Asfalterskom programu za 2022.godinu

1. Vijeće Mjesnog odbora Utrine raspravljalo je o prijedlogu lokacija za Asfalterski program za 2022. godinu u naselju Utrine. 

2. Vijeće Mjesnog odbora Utrine predložilo je da se u Asfalterski program za 2022. g. uvrsti obnova ceste: Maretićeva ulica 6 do ulaza u stražnje parkiralište OŠ Mladost, te bočno parkiralište Maretićeva 2a do 2b.

3. Ovaj Zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o.- Podružnica Zagrebačke ceste.


 
Ad 4. Uspostava vertikalne i horizontalne signalizacije u Marjanovićevom prilazu 
 
 
Članove Vijeća usmeno obavještava predsjednica Vijeća. 
 
Vijeće JEDNOGLASNO donosi:



 

Z A K LJ U Č A K 
o uspostavi vertikalne i horizontalne signalizacije u Marjanovićevom prilazu 

 
1. Vijeće Mjesnog odbora Utrine raspravljalo je o uspostavi vertikalne i horizontalne signalizacije u Marjanovićevom prilazu gdje se ispred broja 9 nalaze 3 invalidska mjesta a na vertikalnoj signalizaciji su prikazana 2 mjesta. Tijekom rasprave ustanovilo se da na pojedinim lokacijama se ne koriste invalidska mjesta: ispred Kombolove 1- 1 mjesto,
Katićev prilaz 3-1 mjesto, Baradin prilaz-južno od dječjeg vrtića Utrina- 1 mjesto,  Skokov prilaz 2-10, -2 mjesta.  
 
 
2. Vijeće Mjesnog odbora Utrine traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet provjeru važećih dozvola i sukladno tome ukidanje parkirnih mjesta za osobe sa invaliditetom na lokacijama: Marjanovićev prilaz 9-1 mjesto, Kombolova ulica 1- 1 mjesto, Katićev prilaz 3-1 mjesto, Baradin prilaz-južno od dječjeg vrtića Utrina- 1 mjesto,  Skokov prilaz 2-10, - 2 mjesta.  

 
3. Ovaj Zaključak dostavlja se Vijeću Gradske četvrti Novi Zagreb– istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet. 
 
 
  
Ad 5. Upit građana Slavka Zajovića 
 
Članove Vijeća usmeno obavještava predsjednica Vijeća. 
 
Vijeće JEDNOGLASNO donosi: 
 
Z A K LJ U Č A K 
o upitu građana Slavka Zajovića 
 
1. Vijeće Mjesnog odbora Utrine raspravljalo je o uspostavi znaka zabrane parkiranja na uglu ulice Katićev i Baradin prilaz. 
  
2. Vijeće Mjesnog odbora Utrine traži mišljenje od Gradskog ureda za obnovu, izgradnju, prostorno uređenje, graditeljstvo, komunalne poslove i promet kako riješiti problem parkiranja na nogostupu na uglu ulice Katićev i Baradin prilaz. 
 
3. Ovaj Zaključak dostavlja se Vijeću Gradske četvrti Novi Zagreb– istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet. 
 
Ad 6. Upit građana Siniše Tišme
 
Članove Vijeća usmeno obavještava predsjednica Vijeća. 
 
Vijeće JEDNOGLASNO donosi: 
 
Z A K LJ U Č A K 
o upitu građana Siniše Tišme 
 
1. Vijeće Mjesnog odbora Utrine raspravljalo je o zahtjevu građana Siniše Tišme da se postavi klupa za sjedenje kod tramvajske stanice Plodine i spuštanju rubnjaka na lokaciji Fancevljev prilaz. 
  
2. Vijeće Mjesnog odbora Utrine će uputiti molbu za postavljanje klupe za sjedenje kod tramvajske stanice Plodine Vijeću Mjesnog odbora Zapruđe obzirom da predmetna lokacija spada pod njih. U naselju Utrine je u tijeku spuštanje rubnjaka te je sukladno tome zahtjev u procesu realizacije.  
 
3. Ovaj Zaključak dostavlja se Vijeću Gradske četvrti Novi Zagreb– istok. 


 
Ad 7. Upit građanke Blanke Žerjav
 
Članove Vijeća usmeno obavještava predsjednica Vijeća. 
 
Vijeće sa 8 protiv i 1 za donosi: 

 
Z A K LJ U Č A K  
o upitu građanke Blanke Žerjav 

 
1. Vijeće Mjesnog odbora Utrine raspravljalo je o zahtjevu građanke Blanke Žerjav koja traži premještanje klupa iz dječjeg parka na lokaciji Ivšićev prilaz obzirom da su iste su u mraku i time privlače sumnjive osobe.  
 
 
2. Vijeće Mjesnog odbora Utrine se ne slaže sa prijedlogom Blanke Žerjav obzirom da su klupe postavljene nedavno i premještanje istih ne bi riješilo problem. 
 
3. Ovaj Zaključak dostavlja se Vijeću Gradske četvrti Novi Zagreb– istok. 
 
Ad 8. Upit građanke Anthee Štor
Članove Vijeća usmeno obavještava predsjednica Vijeća. 
 
Vijeće JEDNOGLASNO donosi: 
 
Z A K LJ U Č A K 
o upitu građanke Anthee Štor 
 
1. Vijeće Mjesnog odbora Utrine raspravljalo je o zahtjevu građanke Anthee Štor s molbom da se vrate ranije parkirna mjesta južno od Offertissime (gdje je nekad davno bila Inina benzinska).  
Također je zamolila da se promijene nezgodno postavljeni uspornici na Šišićevoj ulici, novijim, te da se postavi više koševa za smeće u Šišićevoj ulici jer postoji samo jedan, a ulica je vrlo prometna za pješake. 
 
 
2. Vijeće Mjesnog odbora Utrine sukladno zamolbi traži mišljenje od Gradskog ureda za obnovu, izgradnju, prostorno uređenje, graditeljstvo, komunalne poslove i promet  vezano za ponovnu uspostavu parkirnih mjesta južno od Offertisime, te uklanjanje starih uspornika u zamjenu za uzdignutu plohu na lokaciji Šišićeva ulica. Koševi za smeće na predmetnoj lokaciji su već prethodno naručeni, te se čeka da Zagrebački holding-podružnica Čistoća d.o.o. dobije koševe na lager. 
 
3. Ovaj Zaključak dostavlja se Vijeću Gradske četvrti Novi Zagreb– istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet. 
  
Ad 9. Dobivanje dozvole od HEP-a za oslikavanje trafo stanice
 
Članove Vijeća usmeno obavještava predsjednica Vijeća. 
 
Vijeće JEDNOGLASNO donosi: 
 
 	Z A K LJ U Č A K 
 
                      o dobivanju dozvole od HEP-a za oslikavanje trafo stanice 
 
1. Vijeće Mjesnog odbora Utrine raspravljalo je o prijedlogu za oslikavanje trafo stanice br. 665 na lokaciji Kobolova/Hrastin prilaz i predložilo da se napravi vizual iz crtića Profesor Baltazar. 
 
2. Vijeće Mjesnog odbora Utrine traži od Hrvatske elektroprivrede da se izda dozvola za oslikavanje trafo stanice br. 665 na lokaciji Kobolova/Hrastin prilaz. 
 
3. Ovaj Zaključak dostavlja se Vijeću Gradske četvrti Novi Zagreb – istok i Hrvatskoj elektroprivredi. 



Ad 10. Korištenje prostora Mjesne samouprave Utrine za potrebe Hrvatske
            demokratske zajednice 
 
Članove Vijeća usmeno obavještava predsjednica Vijeća. 
 
Vijeće JEDNOGLASNO donosi 
 
 
Z A K LJ U Č A K 
o zahtjevu za korištenje prostora Mjesne samouprave Utrine za  potrebe Hrvatske demokratske zajednice 
 
1. Vijeće Mjesnog odbora Utrine raspravljalo je o zahtjevu za povremeno korištenje prostora MS Utrine za potrebe Hrvatske demokratske zajednice. 
 
2. Vijeće Mjesnog odbora Utrine odobrava Hrvatskoj demokratskoj zajednici korištenje prostora Mjesne samouprave Utrine u sljedećim terminima – velika dvorana-četvrtkom od 17,00 do 21,00 sati. 
 
3. Ovaj Zaključak dostavlja se Vijeću Gradske četvrti Novi Zagreb – istok, Gradskom uredu za mjesnu samoupravu, Civilnu zaštitu i sigurnost. 
 
 
 
 
Ad. 11. Upit građanke Milke Duvančić 
 
 
Članove Vijeća usmeno obavještava predsjednica Vijeća. 
 
Vijeće JEDNOGLASNO donosi 
 
 
Z A K LJ U Č A K 
 	 	 	          o Upitu građanke Milke Duvančić 
 
1. Vijeće Mjesnog odbora Utrine raspravljalo je o Upitu građanke Milke Duvančić koja traži premještanje 12 kontejnera za smeće na prostor parkirališta sa stražnje zgrade Hrastin prilaz 3. 
 
2. Vijeće Mjesnog odbora Utrine  traži mišljenje Čistoće i Gradskog uredu za obnovu, izgradnju, prostorno uređenje, graditeljstvo, komunalne poslove i promet o adekvatnoj lokaciji za smještaj spremnika.  
 
3. Ovaj Zaključak dostavlja se Vijeću Gradske četvrti Novi Zagreb– istok, Zagrebačkom Holdingu Podružnica Čistoća i Gradskom uredu za obnovu, izgradnju, prostorno uređenje, graditeljstvo, komunalne poslove i promet. 
 
Ad 12.  Pitanja, prijedlozi i obavijesti. 
 
 
Predsjednica vijeća obavještava o dobivanju dozvole od Tržnice Utrine vezano za postavljanje Kućice za besplatnu razmjenu knjiga uz naplatu od 90kn+PDV mjesečno, te smatra da je naknada obzirom na namjenu ne prihvatljiva te sukladno tome će poduzeti daljnje akcije. 
Obavijest da je u Godišnji plan čišćenja ulica uvršten prijedlog vijeća MO Utrine. Obavijest o poslanim zahtjevima za uklanjanjem neprimjerenih grafita sa trafo stanica, te o mogućnostima sufinanciranja uklanjanja grafita sa zgrada u dogovoru sa predstavnicima stanara. Popravljena je popločana staza u dječjem parku Kombolova/Hrastin prilaz 1 i klupa za sjedenje. U Marjanovićevom prilazu također je popravljena klupica. 
Na SRC Utrina detektiran je glomazni otpad i u dogovoru sa komunalnim redarstvom i voditeljem igrališta isti će biti uklonjen. Predan je zahtjev za uklanjanje žutog kontejnera za smeće s lokacije Kombolova br 13. s neprimjerenim natpisom. Žbunje ispred Emporium zgrade je na parceli u vlasništvu Republike Hrvatske te je pokrenut postupak da se isto sanira. U tijeku je inicijativa za pokretanje javnog voćnjaka, predložene su tri potencijalne parcele te se čeka odgovor od nadležnog ureda za dobivanje na korištenje istog.   
Dan susjeda Utrina u suradnji sa Udrugom Krugovi, održati će se 7.5.2022. na SRC Utrina.  Tijekom 2022. godine planirana je zamjena rasvjetnih svjetiljki u LED na lokacijama: 
Šišićeva ulica-18kom., Katićev prilaz- 11kom., Barčev trg-10 kom., Balotin prilaz- 9 kom, Fancevljev prilaz- 5 kom.  
Uvedene su mjesečne šetnje naseljem, gdje vijećnici prijavljuju probleme. 
Obavijest o izradi projektne dokumentacije za postavljanje nadstešnice na lokaciji SR 
Njemačke i Katićevog prilaza. 
Obavijest o odluci da se uklone postojeći uspornici na lokaciji Maretićev prilaz i postavi uzdignuta ploha.  
Odbijen je prijedlog da se napravi Rekonstrukcija raskrižja sa kružnim tokom na lokaciji Ukrajinska/Kombolova ulica. 
Milan Knežević pita za imenovanje Trga Alojzija Stepinca, te još uvijek nemamo odgovor od nadležne službe. 
 
I.K. pita kada će se zatvoriti vrata od OŠ Mladost i kad će se dobiti pumpa za vodu u dječjem igralištu Skokov/Fancevljev prilaz. 
 
Obzirom da prethodni pokušaji zatvaranja ograde su rezultirali dodatnim vandalizmom i da je put ucrtan po sredini igrališta u vlasništvu Grada, Ivan Vranković predlaže da se odvoji školsko igralište i da se dio prepusti građanima na korištenje. 
	
	Predsjednica 

	Zapisnik sastavila:                                                     
	 Vijeća Mjesnog odbora 

	Ivana Gucek    
	  Ivana Gucek                                       


Domagoj Ružak obavještava da je već prije bilo prijedloga da se cijeli sportski teren preseli na jugo-istočni dio i da se pomakne ograda i da se dio škole zatvori a dio ostane za građane, te da se na dijelu za građane uredi zeleni trg.  
Pumpa za vodu je već bila predložena u planu komunalne infrastrukture te očekujemo odgovor nadležne službe. 
 
Dovršeno u :19.25 sati. 
 
KLASA: 024-03/22-003/432 
URBROJ: 251-13-11-9-22-2 
 
Zagreb, 16. veljače 2022.
